Жылагъуэ кIэлъыплъакIуи 133-рэ хэту
Ди къэралым и дэнэ щIыпIэми хуэдэу, Къэбэрдей-Балъкъэрми мы махуэхэм щокIуэкI Зыуэ щыт экзаменхэр. Дыгъуасэ, накъыгъэм и 31-м, ныбжьыщIэхэм ятащ математикэ (базовэ Iыхьэр) экзаменыр.
Къэпщытэныгъэ лэжьыгъэр ятхащ школакIуэ 4014-м. Ахэр щекIуэкIащ щIыпIэ 24-м. Хабзэм къызэригъэув мардэм тету, ЕГЭ-р сыхьэти 10-м щIидзащ икIи сыхьэти 3-кIэ екIуэкIащ. Абы хэтащ жылагъуэ кIэлъыплъакIуи 133-рэ. Экзаменым щекIуэкI хабзэр къызэрызэпаудам къыхэкIыу, абы хэтхэм ящыщ зы ныбжьыщIэ къыщIагъэкIащ къэпщытэныгъэм.
Щхьэусыгъуэ хэхакIэ экзаменым къримыхьэлIэфахэм ар ятыжыну Iэмал яIэнущ мэкъуауэгъуэм и 28-м. МатематикэмкIэ ЕГЭ-м кърикIуахэр наIуэ къэхъунущ мэкъуауэгъуэм и 14-м ирихьэлIэу.
ЖЫЛАСЭ Маритэ.
